《方朔图》
明代·何景明

调笑东方朔，沉酣金马门。窃桃王母见，怀肉汉皇恩。

月下双鸾王，云间八骏奔。玉盘春不献，丹核代长存。

事往丹青错，图开锦绣屯。素湍摇弱水，玄圃折昆崙。

种树非潘县，迷花似楚村。千年一结实，万古自蟠根。

海日红犹烂，天风袅更繁。神仙皆羽翼，洲岛异乾坤。

无路乘黄鹤，何由踏赤鲲。市朝栖大隐，那识岁星魂。

作者简介：何景明（1483～1521）字仲默，号白坡，又号大复山人，信阳浉河区人。明弘治十五年(1502)进士，授中书舍人。正德初，宦官刘瑾擅权，何景明谢病归。刘瑾诛，官复原职。官至陕西提学副使。为“前七子”之一，与李梦阳并称文坛领袖。其诗取法汉唐，一些诗作颇有现实内容。有《大复集》。